ھێزی دەلتا

ھێزی دەلتا (1st SFOD-D)، کە ھەروەھا بە گرووپی جێبەجێکردنی شەڕ (سی ئەی جی) ناسراوە، یان لەناو فەرماندەیی ئۆپەراسیۆنە تایبەتە ھاوبەشەکان (جەی ئێس ئۆ سی) وەک ھێزی ئەرکی سەوز ناسراوە، ھێزێکی ئۆپەراسیۆنی تایبەتی سوپای ویلایەتە یەکگرتووەکانی ئەمریکایە لەژێر کۆنترۆڵی ئۆپەراسیۆنیی جەی ئێس ئۆ سی. ئەرکەکانی یەکەکە بە شێوەیەکی سەرەکی دژەتیرۆر، ڕزگارکردنی بارمتە، کردەوەی ڕاستەوخۆ، و سیخوڕیی تایبەت لەخۆدەگرێت، کە زۆرجار دژی ئامانجە بە بایەخەکانە.

ھێزی دەلتا، لەگەڵ چالاکیی پشتیوانیی ھەواڵگری، و ھاوتاکانی لە ھێزی دەریایی و ھێزی ئاسمانی، دی ئی ڤی جی ئاڕ یوو (تیمی شەشی سیڵ) و فەوجی ٢٤ی تاکتیکی تایبەت، یەکە ئەرکە تایبەتەکانی پلە یەکی سوپای ئەمریکان کە ئەرکی جێبەجێکردنی ئاڵۆزترین، نھێنیترین و مەترسیدارترین ئەرکەکانیان پێ سپێردراوە کە لەلایەن سەرۆکی ویلایەتە یەکگرتووەکان و وەزیری بەرگرییەوە ئاراستە دەکرێن.

زۆربەی ئۆپەراتۆرەکانی ھێزی دێلتا و ئەندامانی پشتیوانیی شەڕ لە فەوجی ٧٥ی ڕەینجەری فەرماندەیی ئۆپەراسیۆنە تایبەتەکانی سوپا و ھێزە تایبەتەکانی سوپای ئەمریکاوە ھەڵدەبژێردرێن، ھەرچەندە ھەڵبژاردن بۆ یەکە ئۆپەراسیۆنە تایبەتەکان و یەکە ئاساییەکانی تریش لە سەرانسەری سوپا و لقەکانی تری سەربازیدا کراوەیە.

 سەرچاوەکان 

پۆل:وتارەکان بە وەسف